มาไม่มา? 12 ข้อเจาะลึกหุ้นสนามบินจีน 19 บาท - FINNOMENA
ธุรกิจการบินใกล้ตายไปแล้ว New normal กำลังจะเปลี่ยนทุกอย่างไป เป็นประโยคที่เราได้ยินผ่านช่วงวิกฤติที่ผ่านมา เรามาดูกันว่าหากพิสูจน์ผ่าน Checklists 12 ข้อเหล่านี้หนึ่งในธุรกิจการบินราคาแสนถูกจะหายไปจากเราจริง ๆ หรือ?
21 ต.ค. 2563

ธุรกิจการบินใกล้ตายไปแล้ว New normal กำลังจะเปลี่ยนทุกอย่างไป เป็นประโยคที่เราได้ยินผ่านช่วงวิกฤติที่ผ่านมา เรามาดูกันว่าหากพิสูจน์ผ่าน Checklists 12 ข้อเหล่านี้หนึ่งในธุรกิจการบินราคาแสนถูกจะหายไปจากเราจริง ๆ หรือ?
งัดข้อเท็จจริง 12 ข้อสนามบิน Beijing Capital International Airport มาไม่มา? 
บริษัทนี้เป็นบริษัทภายใต้การดูแลของ CAHC ซึ่ง CAHC หรือ Capital Airports Holding Company เป็นบริษัททางรัฐของจีนอีกทีที่ถูกถือครองโดย CAAC (Civil Aviation Administration of China) หรือกระทรวงการขนส่งทางอากาศของจีน หรือเราจะสื่ออีกนัยหนึ่งได้ว่าหนี้สินจำนวนมากนั้น มีหลักประกันชั้นเยี่ยมอย่างการที่ทางรัฐเองมีส่วนได้ส่วนเสียเป็นหลัก ดังนั้นหากเกิดอะไรขึ้นมาความเป็นไปได้ที่ทางรัฐอาจยื่นมือนำเงินช่วยเหลือมาให้
มีข่าวแว่ว ๆ มาว่าทางรัฐจะปั้นสนามบินแห่งนี้ให้เป็นหนึ่งในสนามบินยิ่งใหญ่สุดไฮเทคในอนาคต ยิ่งหนุนนำการสนับสนุนช่วยเหลือที่กล่าวไว้ก่อนหน้า หากเกิดปัญหาขึ้นมา (ยังหาที่มาไม่เจอครับ คนที่อยู่จีนบอกมาอีกที)
การเติบโตของกำไรถือว่าก้าวกระโดดมากในช่วงรอบ 10 ปีที่ผ่านมา กำไรต่อหุ้นเฉลี่ย 3 ปีในช่วงปี 2006-2008 อยู่ที่ 0.19 ในขณะที่กำไรต่อหุ้นเฉลี่ยในช่วงสามปีล่าสุด (2017-2019) อยู่ที่ 0.60 หรือจะเรียกได้ว่าเติบโตมาแบบ 300%! คิดเป็นโดยเฉลี่ยปีละราว ๆ 30%
แต่ก็ต้องระวังนิดนึงนะครับเพราะ ต้องอย่าลืมว่ากำไรข้างต้นที่ผมได้เอ่ยมาเป็นกำไรตอนปี 2019 ที่ยังไม่ได้คิดถึงในปี 2020 นี้ที่เป็นปีที่หนักหน่วงของบริษัทจากการปิดประเทศ
Current Ratio หรือ สินทรัพย์ระยะสั้นซื้อมาขายไวใช้เพิ่มสภาพคล่องหากบริษัทมีปัญหาเทียบกับหนี้สินระยะสั้นที่ต้องจ่ายภายใน 1 ปี อาจมีสัดส่วนที่ดูแล้วอาจจะไม่ปลอดภัยนัก โดยมีสัดส่วนอยู่ที่ 0.48 หรือได้ว่าสินทรัพย์ระยะสั้นของบริษัทแทบจะมีเท่า ๆ กับหนี้สินระยะสั้น
หนี้ระยะสั้นส่วนใหญ่คิดเป็นสัดส่วนถึง 79.07% ของหนี้สินระยะสั้นทั้งหมดมาจาก CAHC ซึ่งหมายความว่าหนี้สินของบริษัทแทบทั้งหมดมาจากบริษัทหลักที่แบคโดยรัฐอีกที
แต่ถึงอย่างนั้นระยะยาวแล้วหากเรามาลองดูหนี้สินต่อทุนทั้งหมด บริษัทนี้มีโครงสร้างหนี้แบบสุดแกร่งและหาได้ยากโดยสัดส่วนหนี้สินทั้งหมดเทียบทุนทั้งหมด (Total Debt/ Total Equity) (D/E) นั้นอยู่ที่ 13.68 หรือเรียกอีกในหนึ่งว่ามีภาระหนี้ที่แบบเข้ม ๆ จัดเต็มก็อยู่แค่เพียง 13.68% ในสัดส่วนที่เทียบกับหนี้ที่มาจากนักลงทุนซึ่งเป็นหนี้ที่ทางบริษัท แทบจะเรียกได้ว่าไม่ต้องเสียอะไรหากเกิดข้อผิดพลาดขึ้นมา
ราคาหุ้นต่อมูลค่าทางบัญชี (P/B) หรือที่เรียกง่าย ๆ ว่าราคาหุ้นต่อสินทรัพย์ของบริษัทอยู่ที่ 0.76 เท่าเพียงเท่านั้นซึ่งถือว่าไม่ได้สูงมากมาย
PE หรือราคาหุ้นเทียบกำไรนั้นถือได้ว่าโคตรถูก! โดย PE รายปีแบบปรับความผันผวน (Normalized) นั้นอยู่ที่ 7.28 เท่าเพียงเท่านั้น และหากจะคิดแบบแฟร์เพลย์ขึ้นมาอีกหน่อยและเอาราคาหุ้นในตอนนี้มาเทียบกับกำไรต่อหุ้นเฉลี่ยในช่วง 3 ปีล่าสุดก็จะอยู่ที่ 8.02 เท่า
กำไรเติบโตย้อนหลังเฉลี่ย 5 ปี (2015-2019) และ 7 ปีย้อนหลัง (2013-2019) อยู่ที่ 12.06% และ 11.70% ตามลำดับ และถือว่าสูงกว่าค่า PE แบบรายปีที่ 7.28 เท่า
มาถึงจุดนี้แล้วหลายคนอาจจะสงสัยว่าสนามบินแห่งนี้จะกลับมาได้จริง ๆ เหรอ ก็ต้องบอกกันก่อนว่าจุดพีคของสนามบินนี้ก็คือผู้ใช้บริการหลัก ๆ ไม่ได้มาจากฝรั่งหรือชาวต่าวชาติ แต่มาจากการบินภายในประเทศ! สิ่งนี้หมายความว่าอะไร? มันหมายความว่าหนึ่งในประเทศที่ควบคุมโรคระบาดได้ดีที่สุดในโลกอย่างจีนที่ได้เริ่มมีการปลด Lockdown เป็นที่เรียบร้อย จนทำให้ผู้คนเริ่มกลับมาใช้ชีวิตตามปกตินั้น อาจทำให้การเดินทางข้ามโพ้นภายในประเทศกลับขึ้นมาอีกครั้ง จึงอาจทำให้รายได้และกำไรกลับมาได้ ซึ่งปัจจัยดังกล่าวเป็นปัจจัยที่สำคัญในการเร่งราคาหุ้นให้ดีดตัวขึ้น โดยสัดส่วนของคนที่บินในประเทศที่ยังไม่รวมฮ่องกง มาเก๊าและไต้หวัน คิดเป็นถึง 68.58% หรือจะเรียกได้ว่าพึ่งพาตนเองเป็นหลักก็คงจะไม่ผิดนัก
ข่าวล่าสุดเมื่อต้นเดือน ตุลาคม มีข้อมูลชี้ให้เห็นว่าประชากร 40% ในจีน (คิดเป็นราว ๆ 600 ล้านคน) จะเดินทางท่องเที่ยวภายในประเทศหลังเก็บกฎอัดอั้นกันมานานจากโรคระบาด ซึ่งลดลงหากเราเทียบกับปีที่แล้วที่มีคนท่องเที่ยวภายในประเทศที่ราว ๆ 782 ล้านคน (ลดลงมา 25%) แต่ถึงอย่างนั้นสิ่ง ๆ นี้ก็อาจจะดีพอที่ช่วยพลิกฟื้นรายได้ให้กลับมา
หลุมพรางจากมุมมอง (Pitfall)
ข้อมูลอย่างการที่ทางรัฐจะพัฒนาสนามบินต่อไป จะเรียกได้ว่าเป็นข้อมูลเชิงคุณภาพ (Qualitative) ก็ว่าได้ครับ ดังนั้นเราอาจต้องระลึกไว้เสมอว่าข้อมูลแบบนี้ในอนาคตอาจมีการเปลี่ยนแปลงได้เสมอ และการเปลี่ยนแปลงอาจทำให้มุมมองพื้นฐานในส่วนนี้เปลี่ยนไปได้เช่นกัน
ค่า PE ที่ดูไม่แพงยังไม่ได้รวมช่วงที่ได้รับผลกระทบจากโควิด-19 แต่ถึงอย่างนั้นยังมีข้อมูลสนับสนุนอย่างการที่ประชากรอาจเริ่มกลับมาท่องเที่ยวอีกครั้ง
วันนี้ผมก็เปลี่ยนแนวมาส่องหุ้นรายตัวบ้าง และก็ต้องขอบคุณคนที่แนะนำหุ้นตัวนี้มาให้ผมด้วยครับ ที่ทำให้ผมได้มาต่อยอดจิ้มงบแต่ละตัวอีกที หากผิดพลาดประการใดก็ขออภัยไว้ล่วงหน้าด้วย สำหรับวันนี้ก็ประมาณนี้ละกันครับ
ขอให้ทุกคนโชคดีครับ
Mr. Serotonin
*อัตราแลกเปลี่ยนราคาหุ้นใช้อัตราแลกเปลี่ยนในวันที่ 19 ตุลาคม 2020 เวลา 05:39 (UTC) โดยแปลงจากฮ่องกงดอลลาร์เป็นเงินบาท
References
https://apnews.com/article/virus-outbreak-travel-hong-kong-holidays-china-04a9409e2c1fe0d1b947a8de39297f46
https://www1.hkexnews.hk/listedco/listconews/sehk/2008/0427/ltn20080427096.pdf
https://www1.hkexnews.hk/listedco/listconews/sehk/2015/0422/ltn20150422463.pdf
https://www1.hkexnews.hk/listedco/listconews/sehk/2020/0911/2020091100406.pdf
https://www.reuters.com/companies/0694.HK/key-metrics
แท็ก:
Advance
Article
Beijing Capital International Airport
Knowledge
Long Content
แชร์บทความ:
ผู้เขียน
Mr. Serotonin
สวัสดีครับทุกคน ปัจจุบันผมสนใจทางด้านการวิเคราะห์การลงทุนเชิงเทคนิค และการวิเคราะห์เศรษฐกิจในระดับประเทศ ยินดีที่ได้รู้จักทุกคนครับ